CELEX: 
Language: lt
Date: 2021-04-26 00:00:00
Title: KOMISIJOS DELEGUOTASIS REGLAMENTAS (ES) …/... kuriuo iš dalies keičiamos Deleguotojo reglamento (ES) 2019/624 nuostatos, susijusios su kilmės ūkyje atliekamo skerdimo sertifikavimu

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Europos Parlamento ir Tarybos reglamente (ES) 2017/625
                  1
                nustatytos valstybių narių kompetentingų institucijų oficialios kontrolės ir kitos kontrolės vykdymo taisyklės.
            
            
               Komisijos deleguotuoju reglamentu (ES) 2019/624
                  2
                Reglamentas (ES) 2017/625 buvo papildytas nustatant konkrečios oficialios kontrolės, pvz., tikrinimo prieš skerdimą, taisykles.
            
            
               Remiantis naujausiu Europos Parlamento ir Tarybos reglamento (EB) Nr. 853/2004
                  3
                pakeitimu, kilmės ūkyje leidžiama tam tikromis sąlygomis skersti naminius galvijus, kiaules ir naminius neporanagius. Kartu su tokiu pakeitimu turi būti iš dalies pakeistas Reglamentas (ES) 2019/624, siekiant užtikrinti, kad kartu su tokiais gyvūnais būtų pateiktas sertifikatas, kuriame pateikti tikrinimo prieš skerdimą rezultatai.
            
            
               2.KONSULTACIJOS PRIEŠ PRIIMANT AKTĄ
            
            
               Siūlomas pakeitimas reikalingas iš dalies pakeitus Reglamentą (EB) Nr. 853/2004. Jis buvo aptartas keliuose atitinkamos ekspertų grupės, atstovaujančios visų valstybių narių kompetentingoms institucijoms, posėdžiuose ir šie ekspertai jam iš esmės pritaria. 
            
            
               Be to, Maisto grandinės ir gyvūnų bei augalų sveikatos patariamojoje grupėje konsultuotasi su privačiojo sektoriaus suinteresuotųjų subjektų organizacijomis.
            
            
               Prieš priimdama šį deleguotąjį reglamentą Komisija, laikydamasi Tarpinstituciniame susitarime dėl geresnės teisėkūros nustatytos tvarkos
                  4
               , atvirai ir skaidriai rengė viešas konsultacijas.
            
            
               Rengiant šį deleguotąjį reglamentą atsižvelgta į pastabas, gautas vykdant pirmiau minėtas konsultacijas.
            
            
               3.DELEGUOTOJO AKTO TEISINIAI ASPEKTAI
            
            
               Komisijos deleguotasis reglamentas (ES) 2019/624 ir jo pakeitimai priimami pagal Reglamento (ES) 2017/625 18 straipsnio 7 dalį; abu reglamentai pradėti taikyti 2019 m. gruodžio 14 d.
            
            
               KOMISIJOS DELEGUOTASIS REGLAMENTAS (ES) …/...
            
            
               2021 04 26
            
            
               kuriuo iš dalies keičiamos Deleguotojo reglamento (ES) 2019/624 nuostatos, susijusios su kilmės ūkyje atliekamo skerdimo sertifikavimu
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas)
                  5
               , ypač į jo 18 straipsnio 7 dalies d punktą,
            
         
         
            
               kadangi:
            
            
               (1)Reglamente (ES) 2017/625 nustatytos taisyklės dėl oficialios kontrolės ir kitos oficialios veiklos, kurią vykdo valstybių narių kompetentingos institucijos, siekdamos patikrinti, ar laikomasi taisyklių, reglamentuojančių Sąjungos maisto ir maisto saugos srities teisės aktų taikymą visais gamybos, perdirbimo ir paskirstymo etapais. Ši oficiali kontrolė apima skerstinų gyvūnų tikrinimą prieš skerdimą; 
            
            
               (2)Komisijos deleguotajame reglamente (ES) 2019/624
                  6
                nustatyti kriterijai ir sąlygos, pagal kuriuos nustatoma, kada kilmės ūkyje gali būti atliekami tikrinimai prieš skerdimą;
            
            
               (3)Komisijos deleguotuoju reglamentu (ES) [C(2021)199]
                  7
               , kuriuo iš dalies keičiamas Europos Parlamento ir Tarybos reglamentas (EB) Nr. 853/2004
                  8
               , kilmės ūkyje leidžiama tam tikromis sąlygomis skersti naminius galvijus bei kiaules ir naminius neporanagius. Šiose sąlygose numatyta, kad prieš skerdimą reikia atlikti gyvūnų tikrinimą, o tokio tikrinimo rezultatai turi būti patvirtinti oficialiu sertifikatu, kuris turi būti vežamas kartu su gyvūnų skerdenomis į patvirtintą skerdyklą pagal Deleguotojo reglamento (ES) 2019/624 6 straipsnį; 
            
            
               (4)Deleguotojo reglamento (ES) 2019/624 6 straipsnio taikymo sritis turėtų būti išplėsta, kad apimtų ir naminius galvijus bei kiaules ir naminius neporanagius, siekiant užtikrinti, kad juos skerdžiant kilmės ūkyje nekiltų pavojaus mėsos saugai;
            
            
               (5)todėl Deleguotasis reglamentas (ES) 2019/624 turėtų būti atitinkamai iš dalies pakeistas;
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Deleguotojo reglamento (ES) 2019/624 6 straipsnis iš dalies keičiamas taip:
            
            
               (1)1 dalis pakeičiama taip:
            
            
               „1. Tam tikrais atvejais, kai atliekami paukščių, ūkiuose auginamų medžiojamųjų gyvūnų, naminių galvijų bei kiaulių ir naminių neporanagių tikrinimai, kompetentingos institucijos taiko šiame straipsnyje nustatytus konkrečius kriterijus ir sąlygas.“;
            
            
               (2)3 punktas pakeičiamas taip:
            
            
               „3. Kai naminiai galvijai ir kiaulės, naminiai neporanagiai ir ūkiuose auginami medžiojamieji gyvūnai skerdžiami kilmės ūkyje pagal Reglamento (EB) Nr. 853/2004 III priedo I skirsnio VIa skyrių arba III skirsnio 3 punktą, su gyvūnais į skerdyklą vežamas oficialus sertifikatas, užpildytas pagal Komisijos įgyvendinimo reglamento (ES) 2020/2235* IV priedo 3 skyriuje pateiktą oficialaus sertifikato pavyzdį, arba jis siunčiamas iš anksto bet kokiu formatu vietoj šio reglamento 5 straipsnio 2 dalies f punkte nurodyto sertifikato.
            
            
               * 2020 m. gruodžio 16 d. Komisijos įgyvendinimo reglamentas (ES) 2020/2235, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų gyvūnų ir prekių siuntų įvežimo į Sąjungą ir vežimo joje veterinarijos sertifikatų pavyzdžiais, oficialių sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 599/2004, įgyvendinimo reglamentai (ES) Nr. 636/2014 ir (ES) 2019/628, Direktyva 98/68/EB ir sprendimai 2000/572/EB, 2003/779/EB ir 2007/240/EB (OL L 442, 2020 12 30, p. 1).“
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 04 26
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
               
            
         
         
            
                  
                     (1)
                  
                        2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (OL L 95, 2017 4 7, p. 1).
               
               
                  
                     (2)
                  
                        2019 m. vasario 8 d. Komisijos deleguotasis reglamentas (ES) 2019/624 dėl konkrečių taisyklių, taikomų vykdant oficialią mėsos gamybos ir gyvų dvigeldžių moliuskų auginimo bei natūralaus valymosi vietų kontrolę pagal Europos Parlamento ir Tarybos reglamentą (ES) 2017/625 (OL L 131, 2019 5 17, p. 1).
               
               
                  
                     (3)
                  
                        2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).
               
               
                  
                     (4)
                  
                        OL L 123, 2016 5 12, p. 1.
               
               
                  
                     (5)
                  
                        OL L 95, 2017 4 7, p. 1.
               
               
                  
                     (6)
                  
                        2019 m. vasario 8 d. Komisijos deleguotasis reglamentas (ES) 2019/624 dėl konkrečių taisyklių, taikomų vykdant oficialią mėsos gamybos ir gyvų dvigeldžių moliuskų auginimo bei natūralaus valymosi vietų kontrolę pagal Europos Parlamento ir Tarybos reglamentą (ES) 2017/625 (OL L 131, 2019 5 17, p. 1).
               
               
                  
                     (7)
                  
                        Komisijos deleguotasis reglamentas (ES) ... [SANTE/2021/199], kuriuo iš dalies keičiamas Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus, III priedas (OL L...).
               
               
                  
                     (8)
                  
                        2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).